У Вікіпедыі ёсць артыкулы пра іншых асоб з прозвішчам Насонаў.

**Аляксандр Насонаў** (нар. 28 красавіка 1992, Кіеў) — украінскі футбаліст, абаронца чаркаскага ЛНЗ.

Клубная кар’ера
---------------

Футболам пачынаў займацца з 8 гадоў у кіеўскім «Дынама». У структуры гэтага клуба прабыў да 15 гадоў, выступаючы за школу «Відрадны». Пасля таго як абедзве дынамаўскія школы аб’ядналі ў адну, футбаліст не меў магчымасці гуляць у чэмпіянаце Украіны, таму перайшоў у спартыўны інтэрнат РВВФК. Праз тры месяцы дзякуючы знаёмаму бацькі паступіў у футбольную школу «Дняпра» ў Днепрапятроўску.

Пасля завяршэння навучання заключыў кантракт з «Дняпром». У гэтай камандзе правёў тры сезоны ў дублі. Пасля прыходу ў «Днепр» Хуандэ Рамаса Насонаў стаў прыцягвацца да трэніровак з асноўнай камандай, але ў Прэм’ер-лізе так і не дэбютаваў. У 2012 годзе па прапанове агента сышоў у арэнду ў луцкую «Валынь». У гэтай камандзе дэбютаваў у вышэйшым дывізіёне. Пасля трох месяцаў гульняў на правах арэнды Насонаў падпісаў з «Валынню» кантракт на тры гады. Пасля таго, як у луцкай камандзе пачаліся праблемы з фінансаваннем і запазычанасць па зарплаце перад футбалістам, паводле яго слоў, складала паўгода, Насонаў падаў дакументы адносна скасавання кантракта ў кантралюючыя органы. Кантракт быў разарваны ў аднабаковым парадку.

Улетку 2013 года заключыў кантракт з данецкім «Металургам». Праз два гады, у ліпені 2015 года, у статусе свабоднага агента вярнуўся ў «Валынь». У камандзе узяў 23 нумар. 1 сакавіка 2016 года пакінуў луцкі клуб.

У сакавіку 2016 разам з яшчэ адным украінцам Дзмітрыем Юсавым заключыў гадавы кантракт з беларускім «Гранітам». Аднак, за мікашэвіцкі клуб толькі выйшаў на замену ў двух матчах, прапусціўшы значны час з-за траўмы, і ў чэрвені 2016 года пакінуў «Граніт». Неўзабаве далучыўся да марыупальскага «Ільічоўца», які пазней змяніў назву на «Марыупаль».

У ліпені 2018 года стаў іграком кіеўскага «Арсенала», які праз чатыры гады вярнуўся ў Прэм’ер-лігу. У лютым 2019 года перайшоў у «Львоў», у кастрычніку 2019 года па пагадненні бакоў пакінуў клуб.

У сакавіку 2020 года далучыўся да малдаўскай «Сперанцы». У студзені 2021 года вярнуўся ва Украіны, стаўшы іграком чаркаскага ЛНЗ, дзе выступаў спачатку ў аматарскім чэмпіянаце Украіны, а ў ліпені 2021 года клуб далучыўся да Другой лігі.

З красавіка 2022 года выступаў за польскі «Сокул», а ў жніўні 2022 года перайшоў ва ўзбекскі «Пахтакор». У студзені 2023 года вярнуўся ў ЛНЗ.

Міжнародная кар’ера
-------------------

З 2009 па 2011 гады гуляў за юнацкія зборныя Украіны.

У 2012 годзе Паўлам Якавенкам быў выкліканы ў моладзевую зборную на Кубак Садружнасці, дзе адыграў у двух матчах, стаўшы разам са зборнай бронзавым прызёрам спаборніцтваў. Праз год у складзе моладзевай каманды стаў фіналістам гэтага турніру.

Дасягненні
----------

* Украіна Пераможца Першай лігі Украіны: 2016/17

Зноскі
------

1. ↑  Oleksandr Nasonov // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. 1 2 3 4  Насонов: «От Ташуева получаем установку даже перед тренировками» (руск.).  Анатолий Волков, Football.ua (28 верасня 2013). Архівавана з першакрыніцы 11 снежня 2014. Праверана 23 красавіка 2016.
3. ↑  Насонов: «Днепр? Исключено» (руск.).  Максим Сухенко, Football.ua (2 ліпеня 2013). Архівавана з першакрыніцы 11 снежня 2014. Праверана 23 красавіка 2016.
4. ↑  Насонов попрощался с «Волынью»  (руск.)
5. ↑  Украинские защитники Насонов и Юсов подписали контракты с «Гранитом»
6. ↑  Футбол. Football.by: защитник Александр Насонов расторг контракт с «Гранитом»
7. ↑  «Молодёжка» готовится к Кубку Содружества (руск.). *ua-football.com* (28 лютага 2012). Архівавана з першакрыніцы 26 верасня 2012. Праверана 23 красавіка 2016.
8. ↑  *Сухенко, Максим*. Диденко, С.Кравченко и Насонов в шаге от Волыни **(нявызн.)**. *football.ua* (17 ліпеня 2015). Праверана 17 ліпеня 2015.

|  |  |
| --- | --- |
| ⚙️   Тэматычныя сайты | by.tribuna.com · FBref.com · FootballFacts.ru · Soccerway · Sportbox.ru · teams.by · playmarkerstats.com (ігрок) · Transfermarkt (ігрок) · worldfootball.net (ігрок) · Прэсбол · УАФ |